Personalreglement for Universitetet for miljø- og biovitenskap (UMB)

Del I   Generelt





- til innholdsfortegnelse
§ 1 Virkeområde

Dette reglementet gjelder for alle stillinger der tilsettingsmyndigheten er tillagt Universitetet for miljø- og biovitenskap (UMB), og som omfattes av Lov om statens tjenestemenn m.m. av 4. mars 1983 (tjml) og Lov om universiteter og høgskoler av 12. mai 1995 (uhl).   
§ 2   Definisjoner m.m.

Med «partene» forstås UMB og de lokale tjenestemannsorganisasjoner ved UMB som er forhandlingsberettiget etter tjenestetvistloven. 
Del II   Kunngjøring




- til innholdsfortegnelse
§ 3 Kunngjøring

Ledige stillinger skal vanligvis kunngjøres offentlig og besettes etter alminnelig konkurranse, jf. tjml § 2. 

Forslag til utlysingstekst utformes av resultatenhetens leder eller den som blir delegert oppgaven, og godkjennes av tilsettingsutvalget som skal tilsette i stillingen det gjelder. Personal- og organisasjons-avdelingen foretar endelig redigering og sørger for kunngjøring i henhold til gjeldende regler.

Når stillinger kunngjøres offentlig, skal det skje i Norsk Lysingsblad med mindre Kongen har bestemt noe annet. Søknadsfristen skal minimum være to uker. For øvrig gjelder retningslinjer for statens annonsering i dagspressen. 

§ 4 Unntak fra kunngjøring:
Offentlig kunngjøring kan unnlates:

- Ved tilsetting av vikarer og andre midlertidige tjenestemenn som tilsettes for seks måneder eller mindre, jf. tjml § 6 nr 1. 

- Ved tilsetting i arbeidsforhold med kortere arbeidstid enn 15 timer ukentlig eller med mindre enn 37,5 prosent  av full stilling, jf. tjml § 2. Dette gjelder ikke for bistillinger.
- Når særlige grunner taler for det, kan tilsettingsutvalget foreta tidsbegrenset tilsetting i undervisnings- og forskerstillinger uten forutgående kunngjøring, jf. tjml § 3 nr 2. Slik tilsetting kan ikke foretas hvis mer enn ett medlem av tilsettingsutvalget motsetter seg dette. Jf. tjml forskrift § 2 nr 5.

- Når særlige grunner taler for det, kan universitetsstyret foreta fast tilsetting i undervisnings- og forskerstillinger uten forutgående kunngjøring. Slik tilsetting kan ikke foretas hvis mer enn ett medlem av universitetsstyret motsetter seg dette. Jf. tjml forskrift § 2 nr 5.

§ 5   Kunngjøringens innhold
Kunngjøring skal inneholde en beskrivelse av stillingen, opplysninger om tittel og arbeidsområde, kvalifikasjonskrav, lønnsvilkår, arbeidssted og fra hvilket tidspunkt stillingen er ledig. Kunngjøringen skal også inneholde opplysninger om stillingen er en heltids- eller deltidsstilling og om den er fast eller midlertidig. Videre skal kunngjøringen gi informasjon om hvem som kan gi nærmere opplysninger om stillingen m.m.

§ 6  Vilkårene for fornyet kunngjøring

En stilling skal lyses ut på nytt dersom det ikke har meldt seg et tilstrekkelig antall kvalifiserte søkere og det må forventes at en ny utlysning kan endre dette forholdet. Tilsettingsutvalgets leder avgjør.

Dersom det har gått uforholdsmessig lang tid siden kunngjøring ble foretatt, eller forholdene har endret seg vesentlig, skal stillingen lyses ut på nytt. 

Det samme gjelder dersom enhetens styre/universitetsstyret eller adm.dir. (for tekniske og administrative stillinger ved sentrene og sentraladministasjonen) på vesentlig punkt ønsker å fravike kvalifikasjonskravene i kunngjøringen. Tilsettingsutvalgets leder avgjør.

Del III   Innstilling





- til innholdsfortegnelse
§ 7 Myndighetsområde  

Innstillingsmyndigheten fatter vedtak om innstilling i saker som gjelder tilsetting. I den forbindelse har innstillingsmyndigheten ansvaret for å påse at likestillingsreglene blir ivaretatt, jf. likestillingsloven.

§ 8 Innstillingsmyndighet  

Innstillingsmyndighet for ulike stillingsgrupper er fastsatt slik:

Instituttledere

Innstilling foretas av et innstillingsutvalg oppnevnt av universitetsstyret, bestående av:

-
rektor

-
to representanter for de fast tilsatte i undervisnings- og forskerstillinger ved det aktuelle institutt

-
en representant for tilsatte i tekniske og administrative stillinger ved det aktuelle institutt

-
en studentrepresentant ved det aktuelle institutt

Administrerende direktør er utvalgets sekretær.

Forslag på representanter fremmes av det enkelte instituttstyret og av studenttinget for studentrepresentanten.  

Administrerende direktør og professorer i stillingskode 1404

Innstilling foretas av et innstillingsutvalg oppnevnt av universitetsstyret. 
Rektor fremmer forslag til representanter i utvalget. Tjenestemannsorganisasjonene foreslår en representant.  

Avdelingsdirektører, herunder leder av Noragric og senterledere

Innstilling foretas av administrerende direktør, som oppnevner en gruppe som skal bistå i innstillingsarbeidet. En i gruppen skal være foreslått av tjenestemannsorganisasjonene. Tilsettingsutvalget skal orienteres om gruppens sammensetning før arbeidet tar til. 

Undervisnings- og forskerstillinger ved institutter og Noragric 

Innstilling foretas av et innstillingsutvalg ved instituttet og ved Noragric bestående av :

· to arbeidsgiverrepresentanter oppnevnt av enhetens styre blant tilsatte 

· leder for aktivitetsområdet eller stedfortreder

· en representant oppnevnt av tjenestemannsorganisasjonene 

· en studentrepresentant

Instituttstyret utpeker leder for innstillingsutvalget.

Til innstillingsutvalgene oppnevnes de faste representantene, to arbeidsgiverrepresentanter, hvorav en leder, og tjenestemannsrepresentant for fire år av gangen og følger valgperiodene for de øverste styringsorganene ved UMB. Studentrepresentant oppnevnes av studenttinget for ett år. Tjenestemannsrepresentanten oppnevnes i fellesskap av hovedsammenslutningene som er forhandlingsberettiget ved UMB etter tjenestetvistloven.

Tekniske og administrative stillinger ved institutter og Noragric 

Innstilling foretas av et innstillingsutvalg ved instituttet og ved Noragric bestående av:

· en arbeidsgiverrepresentant oppnevnt av enhetens styre blant tilsatte (leder)

· en arbeidsgiverrepresentant, vanligvis nærmeste overordnede til stillingen det skal

 
tilsettes i, oppnevnes av innstillingsutvalgets leder

· en representant oppnevnt av tjenestemannsorganisasjonene 

Til innstillingsutvalgene oppnevnes de faste representantene, leder og tjenestemannsrepresentant, for fire år av gangen og følger valgperiodene for de øverste styringsorganene ved UMB.

Tjenestemannsrepresentanten skal i den enkelte innstillingssak velges fra den stillingsgruppen stillingen tilhører, jf. vedlegg 1 om innstillingsområder og stillingsgrupper. 

Tekniske og administrative stillinger ved sentrene og sentraladministrasjonen

Innstilling foretas av et innstillingsutvalg ved enheten bestående av:

· avdelingsdirektør eller en utpekt av denne (leder)

· en arbeidsgiverrepresentant, vanligvis nærmeste overordnede til stillingen det skal

 
tilsettes i, oppnevnes av innstillingsutvalgets leder

· en representant oppnevnt av tjenestemannsorganisasjonene

Til innstillingsutvalgene oppnevnes de faste representantene, leder og tjenestemannsrepresentant, for fire år av gangen og følger valgperiodene for de øverste styringsorganene ved UMB. Tjenestemannsrepresentanten skal i den enkelte innstillingssak velges fra den stillingsgruppen stillingen tilhører, jf. vedlegg 1 om innstillingsområder og stillingsgrupper.
§ 9   Søkerliste

Etter utløp av søknadsfristen utarbeides en offentlig søkerliste med opplysninger om navn, alder, stilling eller yrkestittel og bosteds- eller arbeidskommune, i henhold til Offentlighetlovens § 6.4. 

Så snart som mulig utarbeides en utvidet søkerliste for tekniske og administrative stillinger. Jf. kgl. res. av 21. november 1980 om forskrifter om partsoffentlighet i tilsettingssaker. Den utvidede søkerliste skal angi søkernes navn, alder og gjengi fullstendig opplysninger om deres utdanning, yrkespraksis og annen praksis.

Opplysninger om en søker kan likevel unntas fra offentlighet dersom søkeren selv anmoder om dette, jf. offentlighetsloven  § 6 nr 4.

§ 10 Sakkyndig bedømmelse

Det skal benyttes sakkyndig bedømmelse i tilsettingsprosessen for undervisnings- og forskerstillinger, men med unntak av doktorgradsstipendiatstillinger. Enhetens styre oppnevner de sakkyndige, og begge kjønn skal være representert, jf. uhl § 30 nr 4. For øvrig vises til rettledning for sakkyndige.

Nærmere om sammensetning, mm:

1. Ved bedømmelse av professorstillinger skal antall sakkyndige være minst tre, hvorav minst to velges utenfor UMB. 

2. For bedømmelse av annet vitenskapelig personale skal antall sakkyndige være tre, hvorav minst en skal velges utenfor UMB. 

3. Ved tidsbegrenset tilsetting i stilling som forsker kan man bruke forenklet prosedyre. Da benyttes kun to sakkyndige, hvorav den ene fortrinnsvis velges utenfor UMB.

4. Ved tilsetting i vikariat eller engasjement med inntil ett års varighet, kan sakkyndig bedømmelse utelates. 

De sakkyndige avgir uttalelse ut fra den stillingsbeskrivelse som er gitt i utlysing og betenkning. I stillinger hvor det stilles krav til pedagogiske kvalifikasjoner, skal det foretas en særskilt vurdering av søkernes pedagogiske kvalifikasjoner. Jf. uhl § 30 nr 4. 

Når uttalelsen fra de sakkyndige foreligger, sendes denne til søkerne og til likestillingsutvalget. 
§ 11 Intervju og referanseinnhenting

De søkere som etter innstillingsutvalgets vurdering synes å være best kvalifisert, skal innkalles til intervju. 

Opplysninger som framkommer i intervjuene skal nedtegnes og vedlegges saksdokumentene. 

Det skal også innhentes referanseuttalelse om de søkerne som etter innstillingsutvalgets vurdering synes best kvalifiserte. Opplysninger som framkommer skal nedtegnes og vedlegges saksdokumentene.

§ 12 Prøveforelesning

For undervisningsstillinger skal det avholdes prøveforelesning før innstilling foretas.  Prøveforelesning kan, dersom særlige grunner taler for det, utelates. 
§ 13 Innstilling

Innstillingsmyndigheten avgir begrunnet innstilling på grunnlag av kunngjøringen, betenkningen, søknadene, uttalelse fra de sakkyndige, prøveforelesing, nedtegning fra intervju og referanseuttalelser.   
Dersom det er flere kvalifiserte søkere til en stilling, skal vanligvis tre søkere innstilles i

den rekkefølge de bør komme i betraktning, jf. tjml § 4 nr. 4. 

Leder av tilsettingsutvalget kan velge å ta søknader under behandling selv om søknadsfristen er overskredet. 

Hvis det er kvalifiserte søkere av begge kjønn med tilnærmet like kvalifikasjoner og andelen av kvinner er under 40 % i den aktuelle stillingsgruppen, skal innstillingsmyndigheten rangere søkere som er kvinner foran menn.

Innstilling kan tidligst finne sted 10 dager etter at sakkyndiges uttalelse er sendt til søkerne og til likestillingsutvalget.

I de tilfeller det er søkere av begge kjønn sendes gjenpart av innstillingen til likestillingsutvalget.

Dersom innstillingsutvalget ikke blir enige om innstillingen, kan det også fremmes en mindretallsinnstilling, jf. tjml 4 nr 5.

§ 14 Unntak fra bruk av innstillingsutvalg
Behandling i innstillingsutvalg kan unntas: 

- Ved tilsetting av vikarer og andre midlertidige tjenestemenn som tilsettes for seks måneder eller mindre, jf. tjml § 6 nr 1. 

- Ved tilsetting i arbeidsforhold med kortere arbeidstid enn 15 timer ukentlig eller med mindre enn 37,5 prosent av full stilling, jf. tjml § 6 nr 2 e , jf. § 6 nr 3. Dette gjelder ikke for bistillinger.

- Når særlige grunner taler for det, kan tilsettingsutvalget foreta tidsbegrenset tilsetting i undervisnings- og forskerstillinger uten forutgående kunngjøring og innstilling, jf. tjml § 3 nr 2. Slik tilsetting kan ikke foretas hvis mer enn ett medlem av tilsettingsutvalget motsetter seg dette. Jf. tjml forskrift § 2 nr 5.

- Når særlige grunner taler for det, kan universitetsstyret foreta fast tilsetting i undervisnings- og forskerstillinger uten forutgående kunngjøring og innstilling. Slik tilsetting kan ikke foretas hvis mer enn ett medlem av universitetsstyret motsetter seg dette. Jf. tjml forskrift § 2 nr 5.

Del IV Tilsetting






- til innholdsfortegnelse
§ 15 Myndighetsområde  

Tilsettingsmyndigheten fatter vedtak om tilsetting. Tilsettingsmyndigheten fatter og vedtak i saker om ordensstraff, suspensjon, oppsigelse og avskjed, etter innstilling fra enhetens administrasjon. Videre behandler tilsettingsmyndigheten vedtak om permisjon i henhold til § 29 annet ledd  i dette reglement.

Tilsettingsmyndigheten har ansvaret for å påse at bestemmelsene i likestillingsloven blir ivaretatt.

§ 16   Tilsettingsmyndighet

Tilsettingsmyndighet for ulike stillingsgrupper er fastsatt slik:

Instituttledere
-
Universitetsstyret tilsetter

Administrerende direktør og professorer i stillingskode 1404
-
Universitetsstyret tilsetter

Avdelingsdirektører, herunder leder av Noragric og senterledere

-
Universitetsstyret tilsetter

Undervisnings- og forskerstillinger ved institutter og Noragric 
-
Instituttstyret og styret ved Noragric tilsetter  
Tekniske og administrative stillinger ved institutter og Noragric 

-
Instituttstyret og styret ved Noragric tilsetter, supplert med to representanter oppnevnt av tjenestemannsorganisasjonene, tilsetter, jf. tjml § 5 nr 2, 2. avsnitt.

Tjenestemannsrepresentantene oppnevnes i for fire år av gangen og skal følge valgperiodene for instituttstyrene. Hovedsammenslutningene som er forhandlingsberettiget ved UMB etter tjenestetvistloven, oppnevner i fellesskap representantene.
Tekniske og administrative stillinger ved sentrene og sentraladministrasjonen

-   Tilsetting foretas av et felles tilsettingsutvalg for disse enhetene bestående av:


-
tre arbeidsgiverrepresentanter oppnevnt av administrerende direktør (en er leder)


-
to medlemmer oppnevnt av tjenestemannsorganisasjonene 

Representanter oppnevnes for fire år av gangen og følger valgperiodene for de øverste styringsorganene ved UMB. Tjenestemannsrepresentantene oppnevnes i fellesskap av Hovedsammenslutningene som er forhandlingsberettiget ved UMB etter tjenestetvistloven.
Tilsettingsutvalget kan fatte vedtak i møter når minst tre representanter er til stede og avgir stemme, og en av disse er en tjenestemannsrepresentant. Ved stemmelikhet har lederen dobbelstemme.

§ 17  Unntak fra bruk av tilsettingsutvalg

- Ved tilsetting i arbeidsforhold av kortere varighet enn 6 måneder kan nærmeste foresatte tjenestemyndighet tilsette, jf. tjml § 6 nr 1.


- Ved tilsetting i arbeidsforhold med kortere arbeidstid enn 15 timer ukentlig eller med mindre enn 37,5 prosent av full stilling tilsetter nærmeste foresatte tjenestemyndighet, jf. tjml § 6 nr 2 e. Dette gjelder ikke for bistillinger.

- Når særlige grunner taler for det, kan tilsettingsutvalget foreta tidsbegrenset tilsetting i undervisnings- og forskerstillinger uten forutgående kunngjøring og innstilling, jf. tjml § 3 nr 2. Slik tilsetting kan ikke foretas hvis mer enn ett medlem av tilsettingsutvalget motsetter seg dette. Jf. tjml forskrift § 2 nr 5.

- Når særlige grunner taler for det, kan universitetsstyret foreta fast tilsetting i undervisnings- og forskerstillinger uten forutgående kunngjøring og innstilling. Slik tilsetting kan ikke foretas hvis mer enn ett medlem av universitetsstyret motsetter seg dette. Jf. tjml forskrift § 2 nr 5.

§ 18   Oppnevning av tjenestemannsrepresentanter

1.   Tjenestemannsrepresentantene skal tilhøre den samme tjenestemannsgruppe som den ledige stillingen, jf. reglementets § 8 og § 16 . 

2.   Den tjenestemannsorganisasjon som organiserer tjenestemenn i vedkommende tjenestemannsgruppe og som enten selv eller gjennom tilslutning til en hovedsammenslutning, er forhandlingsberettiget, oppnevner representanter for tjenestemennene med personlige vararepresentanter. Er det flere forhandlingsberettigede organisasjoner som har medlemmer i vedkommende tjenestemannsgruppe, oppnevner organisasjonene i fellesskap representantene med vararepresentanter. Tjenestemannsrepresentantene skal ikke representere sin egen organisasjon når de først er oppnevnt, men skal ivareta interessene til samtlige søkere.

3.   Tjenestemannsrepresentantene bør oppnevnes for samme tidsrom som valgperiodene for de øverste styringsorganer ved UMB. Funksjonstiden settes slik at den ikke løper ut samtidig for begge tjenestemannsrepresentantene innen samme tjenestemannsgruppe. Blir ikke organisasjonene enige om hvem som skal oppnevnes, oppnevnes to tjenestemannsrepresentanter med vararepresentanter etter følgende regler:

a)   For at en organisasjon skal kunne utpeke representanter etter reglene nedenfor, må den ha som medlemmer minst 25% av de organiserte tjenestemennene i tjenestemannsgruppen.

b)   Primærorganisasjonene under samme hovedsammenslutning kan slå sammen medlemstallet i relasjon til reglene i denne paragraf.

§ 19   Saksbehandlingen i tilsettingsutvalg

Tilsetting kan tidligst finne sted sju dager etter innstillingen er sendt likestillingsutvalget.

Deltakelse i innstillings- og tilsettingsutvalg er en tjenesteplikt. Medlemmene av organet kan derfor ikke hindre vedtak ved å utebli fra behandlingen eller nekte å underskrive protokoll, jf. uhl, kap. 5.

Det skal føres protokoll fra møtene i tilsettingsutvalg. I protokollen inntas alle vedtak med angivelse av mulige dissenser. Medlemmene har rett til å grunngi sitt standpunkt ved tilføyelse i protokollen.  Dette må avgis innen avslutning av tilsettingsutvalgets behandling av saken i møte.  

Hvis ett eller flere av tilsettingsutvalgets medlemmer er uenig med flertallet om hvem som skal tilsettes, kan hvert medlem kreve at saken avgjøres av høyere myndighet "mindretallsanke", jf. tjml. § 5 nr. 3. Når universitetsstyret tilsetter, fastsetter uhl § 33 nr 1 at mindretallets anke, i henhold til tjml. § 5 nr 3, ikke kan bringes inn for annet organ til avgjørelse. Når andre enn universitetsstyret er tilsettingsutvalg kan mindretallsanke bringes inn for universitetsstyret til endelig avgjørelse. Mindretallsanke skal fremsettes og protokollføres i møtet, men dersom det er behov kan det gis en kort frist for begrunnelse av kravet.

Ønsker tilsettingsutvalget å tilsette en søker som ikke er innstilt, sendes saken tilbake til innstillingsutvalget og det bes om en skriftlig uttalelse om vedkommende. Også et mindretall i tilsettingsutvalget kan be om slik uttalelse. Ønsker tilsettingsutvalget fortsatt å tilsette en som ikke er innstilt, er departementet avgjørelsesmyndighet når universitetsstyret tilsetter, og universitetsstyret selv er avgjørelsesmyndighet når et annet organ tilsetter. Bare én av søkerne som er innstilt eller én av søkerne som noen i tilsettingsutvalget vil tilsette, kan da tilsettes. Jf. tjml. § 4 nr. 5, uhl § 33.2.

§ 20  Fra midlertidig til fast tilsetting

Spesielt for undervisnings- og forskerstillinger: 

Har det ikke meldt seg noen klart kvalifisert søker til en fast stilling, kan en av søkerne tilsettes midlertidig, maksimalt 3 år, når 

- muligheten for tidsbegrenset tilsetting er nevnt i kunngjøringen og

- vedkommende, etter tilsettingsmyndighetens vurdering, har forutsetninger for å skaffe seg de nødvendige kvalifikasjoner i løpet av den midlertidige tilsettingsperioden.

Ved utløpet av tilsettingsperioden har vedkommende krav på å bli vurdert til fast tilsetting før stillingen kunngjøres på ny, jf. tjml forskrift § 5 nr 1. Vurderingen skjer etter sakkyndig bedømming, og behandling i tilsettingsutvalget.  

§ 21 Bistilling 

Det kan nyttes midlertidig tilsetting i bistilling inntil 20 prosent av full stilling for undervisnings- og forskerstilling, vanligvis for inntil 5 år av gangen, jf. tjml forskrift §5b.   
§ 22  Prøvetid   

I de første 6 måneder er en tjenestemannen tilsatt på prøve med de krav som følger av tjml § 8. 
§ 23  Melding om tilsetting mv.

Den som tilsettes skal underrettes skriftlig om tilsettingen, og det skal inngås en skriftlig arbeidsavtale hvor det orienteres om de lover, reglementer, avtaler og instrukser som gjelder for tilsettingsforholdet. I underretningen om tilsettingsvedtaket skal det angis en frist for når vedkommende må gi beskjed om at tilsettingen er akseptert, og eventuelt fra hvilket tidspunkt tiltredelse kan finne sted, om prøvetid og eventuelle krav om pedagogisk kompetanse.

Ved midlertidig tilsetting gis tjenestemannen i tillegg skriftlig underretning om tilsettingens varighet, og om hvilket oppdrag som skal utføres. 
De andre søkere skal underrettes skriftlig om at stillingen er besatt, jf. tjml § 5 nr 5.  Underretningen skal inneholde navnet på den søker som er tilsatt i stillingen, jf. forvaltningsloven § 27. 

Del V   Beregningsregler for ordensstraff, oppsigelse, suspensjon,


 avskjed og klage  









- til innholdsfortegnelse
§ 24   Beregning av tjenestetiden ved oppsigelse

For tjenestetidsberegning knyttet til tjml §§ 9 og 10, legges til grunn sammenhengende tjeneste ved Universitetet for miljø- og biovitenskap hvor UMB har arbeidsgiveransvar. Med tjeneste menes også fravær i henhold til Hovedavtalen, jf. § 1 nr 6/ § 33.

Tjenestetiden regnes fra den dag vedkommende tjenestemann har tiltrådt stilling ved UMB. Lønnede og ulønnede permisjoner skal ikke regnes med,  jf. Statens personalhåndbok om oppsigelse.

§ 25   Ordensstraff

Ordensstraff slettes etter fem år, jf. tjml. § 14. 

§ 26   Vedtaksorgan i saker om ordensstraff, oppsigelse, suspensjon og klage

Vedtak om at tjenestemann skal sies opp, ilegges ordensstraff, suspenderes eller gis avskjed, treffes av tilsettingsutvalget. 

Dersom saken krever særlig rask avgjørelse, kan vedtak om suspensjon eller overføring til annen tjeneste, etter tjml. § 16, treffes av foresatt tjenestemyndighet, jf. tjml. § 17 nr. 4. 

§ 27   Saksbehandlingsregler for klager

Dersom det i tilsettingsutvalget ikke er flertall for oppsigelse, avskjed eller ordensstraff og vedtaket skal fattes av et annet tilsettingsutvalg enn universitetsstyret, kan hvert medlem av mindretallet kreve saken avgjort av universitetsstyret. Det samme gjelder hvor et mindretall ønsker en ilagt ordensstraff skjerpet. Jf. tjml §18 nr 2. Der universitetsstyret selv er tilsettingsutvalg, kan slike saker ikke ankes, jf. uhl § 34 nr 2.

Vedtak om ordensstraff, oppsigelse, suspensjon eller avskjed kan av tjenestemannen påklages i samsvar med reglene i tjml. § 19, uhl § 35 og forvaltningsloven og avgjøres endelig av departementet når vedtaket er fattet av universitetsstyret og ellers av universitetsstyret selv. Jf. forvaltningsloven kap VI.  Klagen framsettes skriftlig til vedtaksorganet.

Del VI Andre bestemmelser



- til innholdsfortegnelse
§ 28   Arbeidstid mv.

Tilsatte plikter å overholde den arbeidstid som til enhver tid gjelder. 

§ 29   Permisjoner

Søknad om permisjon omtalt i hovedtariffavtalen, hovedavtalen og Statens personalhåndbok, avgjøres av resultatenhetens leder etter innstilling fra nærmeste overordnede. 

Ved avslag avgjør tilsettingsutvalget i siste instans om permisjon likevel kan gis.

§ 30  Ferie og ferielister

Ferien avvikles i henhold til ferieloven, samt gjeldende tariffavtaler. Det skal settes opp ferielister i så god tid som mulig, jf. ferielovens § 6. 

§ 31   Attest

Tilsatte som fratrer sin stilling etter oppsigelse eller avskjed, eller som ber om det, skal få skriftlig attest. Attesten skal inneholde navn, fødselsdato, stilling, og dato for tiltredelse og eventuell fratredelse fra stillingen. I tillegg skal det gis opplysninger om hvilke arbeidsområder den tilsatte har hatt, og dersom tjenestemannen krever det, en vurdering av arbeidet m.v. For øvrig gjelder Arbeidsmiljølovens § 68.   

§ 32   Ikrafttredelse og revisjon

Hver av partene i virksomheten og stadfestelsesmyndigheten kan når som helst kreve at reglementet tas opp til revisjon, jf. tjml. § 23 nr. 3. 

Vedlegg   til Personalreglement for UMB - 2004 


- til innholdsfortegnelse
Tekniske og administrative stillinger ved UMB - Innstilling

Tjenestemannsorganisasjonenes representanter 

Hovedsammenslutningene som er forhandlingsberettiget ved UMB etter tjenestetvistloven oppnevner i fellesskap representanter til innstillingsutvalgene. Tjenestemannsorganisasjonene oppnevner i fellesskap sine representanter for hvert av de fastsatte innstillingsområder i henhold til oversikt over innstillingsområdene/stillingsgruppe. Arbeidsgiver informeres skriftlig om oppnevningene.

Det oppnevnes ikke vararepresentanter. Tjenestemannsrepresentanten skal i den enkelte innstillingssak velges fra den stillingsgruppen stillingen tilhører. Dersom den representanten det er naturlig å velge i en innstillingssak ikke er tilgjengelig, velger arbeidsgiver en annen fra innstillingsområdets representanter. Dette gjelder selv om representanten ikke kommer fra samme stillingsgruppe som innstillingen gjelder. 

Innstillingsområdene for oppnevning av tjenestemannsrepresentantene kan ved organisasjonsmessige forhold endres av administrerende direktør i samarbeid med partene som er forhandlingsberettiget etter dette reglement.

	Innstillingsområde:
	Stillingsgruppe:
	Representanter:
	Fagfor.

	Område 1:

Inst for naturforvaltning 
	1. Administrative:

2. Tekniske/Ingeniører:
	
	

	Område 2:

Inst for husdyr og akvakultur- vitensk. og CIGENE og APC
	1. Administrative:

2. Tekniske:

3. Ingeniører:
	
	

	Område 3:

Inst for matematiske realfag og teknologi
	1. Administrative:

2. Tekniske: 

3. Ingeniører:
	
	

	Område 4: Inst for plante- og miljøvitenskap 

3. Ingeniører:
	
	

	Område 5:

Inst for kjemi, bioteknologi og matvitenskap
	1. Administrative: 

2. Tekniske/Ingeniører:
	
	

	Område 6: Inst for landskaps-planlegg., Inst for økonomi og ressursforvaltning, Noragric
	1. Adm:Rådgivere m.m:

2. Adm.: - øvrige: 
	
	

	Område 7:
H.ADM, INFO, 

DSA, PU-avd,

SEVU
	1. Adm: Rådgivere mm:

2. Adm.: - øvrige:

3. Bibliotek:

4. Renhold:

5. Tekniske/Ingeniører:
	
	

	Område 8:

SHF,  SKP 
	1. Administrative:

2. Tekniske/ Ingeniører:

